# data[].attributes.body
Keris Mas melalui novelnya bertajuk Saudagar Besar dari Kuala Lumpur ada menekankan pembangunan insan melalui ilmu pengetahuan. Bincangkan bagaimana ilmu pengetahuan diaplikasikan dalam pembangunan insan. [25]

A. Pengenalan [3]

F1: Ilmu boleh ditakrifkan sebagai pengetahuan dan kepandaian tentang sesuatu bidang yang disusun secara bersistem.

F2: Ilmu digunakan untuk menerangkan sesuatu, memberikan pemahaman yang mendalam tentang pelbagai aspek kehidupan.

F3: Aplikasi ilmu pengetahuan amat penting dalam membangunkan modal insan masa hadapan, membolehkan individu keluar dari kepompong kemiskinan dan keterbelakangan.

F4: Dengan ilmu, individu dapat membuka peluang pekerjaan baharu dan mencipta inovasi.

F5: Ilmu juga melahirkan insan yang bermoral, beriman, bertanggungjawab, dan amanah, membentuk peribadi yang unggul.

F6: Insan yang berilmu dan berakhlak mulia akan dihormati dan disanjungi oleh masyarakat.

(Pilih 3 isi sahaja untuk pengenalan. 1 isi = 1 markah)

B. Isi [20]

F1: Ilmu perdagangan memperkasakan keupayaan mengurus perniagaan dan mewarisi legasi.

H/C: Datuk Tan memberi pendidikan kepada anak-anaknya. Anak bongsu menuntut di Universiti Malaya manakala anaknya yang sulung, Robert, menuntut di London dalam bidang kejuruteraan Lombong. Dengan ilmu yang diberikan, terutamanya kepada Robert, mereka diharapkan akan mengambil alih syarikat yang diterajui oleh ayahnya.

F2: Ilmu perlombongan membina kepakaran dalam pengurusan industri berat dan pembangunan ekonomi.

H/C: Encik Muhammad menghantar Rahim belajar ke luar negara di salah sebuah universiti terkenal di London dalam jurusan pengurusan Dagang. Bagi Encik Muhammad, ilmu pengurusan sangat penting, dan kejayaan Rahim lulus dengan memperolehi Ijazah Sarjana Muda Pengurusan Dagang tepat pada waktu Syarikat Lombong Lembah Tualang ditubuhkan. Rahim diharapkan akan mengambil alih tempatnya suatu hari nanti.

F3: Ilmu agama menjadikan insan itu taat kepada Allah dan berbakti kepada masyarakat.

H/C: Lebai Maaruf dibesarkan di surau, tetapi turut mempunyai kelulusan dalam SPM kerana kebetulan di surau tempatnya belajar agama ada guru sekolah yang berijazah yang mengajarnya hingga lulus SPM. Ilmu agama yang diperolehinya di surau dimanfaatkan untuk mengajar mengaji penduduk Kampung Pulai.

F4: Ilmu penanaman orkid menggalakkan keusahawanan dan meningkatkan taraf hidup komuniti.

H/C: Encik Muhammad memaklumkan kepada abangnya Penghulu Mahmud bahawa isterinya, Cik Puan Tipah, hendak membuka ladang orkid di kawasan Jeram Medang. Tujuannya adalah untuk mengajar anak-anak muda kampung ilmu menanam orkid untuk dijadikan perniagaan. Matlamatnya adalah untuk membantu penduduk Kampung Pulai keluar dari belenggu kemiskinan.

F5: Ilmu perniagaan runcit/kecil memupuk kemahiran mengurus ekonomi mikro dan memenuhi keperluan asas masyarakat.

H/C: Pak Salim menjalankan perniagaan kecil di Kampung Pulai dengan membuka warung dan juga kedai runcit yang menjual pelbagai barangan yang menjadi keperluan penduduk kampung.

F6: Ilmu pengurusan pejabat/kesetiausahaan membina kecekapan profesional dan sistem pentadbiran yang teratur.

H/C: Mahani yang mendapat pendidikan sehingga Tingkatan Lima meneruskan pengajian dalam bidang kesetiausahaan. Setelah setiausaha Encik Muhammad berhenti, Mahani telah diterima menjadi setiausaha di pejabatnya. Beliau merupakan seorang setiausaha yang cekap bekerja dan pintar.

F7: Ilmu politik membentuk kepimpinan yang bertanggungjawab dan penggerak pembangunan komuniti.

H/C: YB Mohd. Yusof, yang merupakan wakil rakyat, memahami dan menggunakan pengalaman dalam ilmu politik untuk terus mendapat sokongan rakyat dengan berusaha mengadakan pelbagai projek bagi membantu rakyat, antaranya kerjasama dengan Encik Muhammad untuk memindahkan penduduk Kampung Pulai ke rancangan Felda.

F8: Ilmu pengurusan perhubungan awam meningkatkan kemahiran komunikasi dan keupayaan berinteraksi dengan pelbagai pihak.

H/C: Sudin yang mempunyai pengalaman berhubungan dengan pelbagai lapisan masyarakat semasa menjadi broker telah memudahkannya diterima sebagai wakil kepada wakil rakyat. Seterusnya, dia telah dilantik sebagai pegawai perhubungan raya Syarikat Lombong Lembah Tualang kerana kebolehannya berhubung dengan orang ramai.

(Pilih 5 isi sahaja. 1 isi = 4 markah (1 markah fakta, 3 markah perbincangan, 1 markah contoh). 5 isi x 4 markah = 20 markah)

C. Penutup [2]

Secara keseluruhan, novel Saudagar Besar dari Kuala Lumpur dengan jelas mengemukakan bahawa ilmu pengetahuan adalah tonggak utama dalam pembangunan insan.

Melalui watak-watak seperti Datuk Tan, Encik Muhammad, Lebai Maaruf, dan lain-lain, Keris Mas menekankan bahawa ilmu tidak hanya terbatas pada pendidikan formal, tetapi juga meliputi pelbagai kemahiran hidup, keusahawanan, dan nilai moral.

Penerapan ilmu ini bukan sahaja meningkatkan taraf hidup individu tetapi juga menyumbang kepada kemajuan masyarakat dan negara secara holistik, membentuk insan yang berdikari, beretika, dan progresif.

# data[].attributes.attachment_link.title
kerja kmk [ syarifah sharinah ] 06-12-20